EELNÕU

11.10.2024

**Elektrituruseaduse** **muutmise seadus**

Elektrituruseaduses tehakse järgmised muudatused:

**1)** paragrahvi 39 lõige 21 muudetakse ja sõnastatakse järgmiselt:

„(21) Süsteemihaldur ja jaotusvõrguettevõtja ei maksa tootjale rahalist hüvitist tootmise piiramise korral, välja arvatud Euroopa Parlamendi ja nõukogu määruse (EL) nr 2019/943 artikli 13 lõike 7 kohase koormuse ümberjaotamise korral, sealhulgas käesoleva seaduse § 71 lõike 5 punktis 1 nimetatud tootja piiramisega seotud kulud, kui süsteemihaldur andis tootjale tootmise vähendamise korralduse käesoleva seaduse § 40 lõikes 2 nimetatud alustel ja kõik muud võimalused olid ammendatud.“;

**2)** paragrahvi 61 lõike 1 punkti 1 täiendatakse pärast sõna „tootmisseadmest“ sõnadega „või tootmisseadme liitumispunktist“ ja asendatakse sõna „kuue“ numbriga „15“;

**3)** paragrahvi 66 lõike 1 esimene lause muudetakse ja sõnastatakse järgmiselt:

„Võrguettevõtja arendab võrku oma teeninduspiirkonnas viisil, mis tagab võimaluse järjepidevalt osutada õigusakti ja tegevusloa tingimuste kohast võrguteenust võrguga ühendatud ja tulevikus ühendatavatele tarbijatele, energiakogukondadele, tootjatele, liinivaldajatele ja võrguettevõtjatele, arvestades nende põhjendatud vajadusi, ning ühendada võrguga oma teeninduspiirkonnas asuva ja prognoositavalt tulevikus turuosalise rajatava nõuetekohase elektripaigaldise.“;

**4)** paragrahvi 66 lõiget 10 täiendatakse kolmanda lausega järgmises sõnastuses:

„Jaotusvõrguettevõtja, kellel on kohustus koostada käesoleva paragrahvi lõikes 8 nimetatud arengukava, esitab Konkurentsiametile ka arenduskohustuse täitmisega seotud investeeringuprojektide nimekirja, ajakava ja maksumuse.“;

**5)** paragrahvi 66 lõike 12 punkt 3 muudetakse ja sõnastatakse järgmiselt:

„3) järgneva kümne aasta investeerimisprojektide, sealhulgas võrgu arenduskohustusega seotud investeerimisprojektide nimekirja, ajakava ja maksumuse;“;

**6)** paragrahvi 68 lõike 11 punkt 1 muudetakse ja sõnastatakse järgmiselt:

„1) käesoleva seaduse § 15 lõike 6 punktis 1 või 2 nimetatud isik esitab tarbitud võrguteenuse ja elektrienergia eest oma tarbijale regulaarselt arveid ning tarbija on arved õigeaegselt tasunud;“;

**7)** paragrahvi 68 lõike 11 punkt 2 tunnistatakse kehtetuks;

**8)** paragrahvi 71 lõike 5 punkti 1 täiendatakse pärast sõna „katmine“ tekstiosaga „, mille hulka loetakse muuhulgas võrgupiirangutest lähtuvad tootja elektrienergia võrku sisestamise piiramisega seotud kulud“;

**9)** paragrahvi 72 täiendatakse lõigetega 61–66 järgmises sõnastuses:

„(61) Võrguettevõtjal on võrgu arenduskohustuse ajal õigus teha lisaks olemasoleva võrgulepingu täitmisele investeering, mis on vajalik võrguettevõtja prognoositud uue tootmis- ja tarbimissuunalise võimsuse liitmiseks või tarbimis- või tootmistingimuste muutmiseks võrgus. Sellise investeeringu võib teha ainult liitumisel võrguettevõtja olemasolevasse võrku olemasoleval pingeastmel või kui uue võrgu rajamise näeb ette investeeringute kava. Põhivõrgus loetakse olemasolevaks võrguks muuhulgas uue ehitatava alajaamani rajatavat õhuliini kuni ühe visangu ulatuses.

(62) Võrgu arenduskohustusega seotud võrguettevõtja investeering võetakse arvesse käesoleva seaduse § 71 lõike 1 punktides 3–5 nimetatud võrgutasude hinna arvutamisel ja arvestatakse võrguettevõtja võrguteenuse osutamiseks vajaliku põhivara hulka.

(63) Põhivõrguga ühendamisel koosneb liitumistasu kulupõhisest hinnast, liitumistasu fikseeritud määrast, mida arvestatakse eurodes ühe megavoltampri kohta (edaspidi *fikseeritud liitumistasu*) ja põhivõrguettevõtja hinnakirjas fikseeritud kulukomponentidel põhinevast liitumispunkti väljaehitamise liitumistasust (edaspidi *liitumispunkti liitumistasu*). Käesoleva paragrahvi lõikes 61 kirjeldatud olemasoleva põhivõrguga ühendamisel koosneb liitumistasu fikseeritud liitumistasust ja liitumispunkti väljaehitamise liitumistasust.

(64) Liitumisel või tarbimis- või tootmistingimuste muutmisel võrgus, milleks kasutatakse käesoleva paragrahvi lõikes 61 nimetatud investeeringut, vähendatakse esialgu võrguettevõtja võrgu arenduskohustuse hulgas võrguteenuse osutamiseks vajalikku ja põhivara hulka arvestatud kulu laekunud fikseeritud liitumistasu ja liitumispunkti liitumistasu ulatuses. Menetlus-, toimingu- ja projektijuhtimistasu tagasi ei arvestata.

(65) Uue tootmisvõimsusega liitumisel või tootmisvõimsuse suurendamisel olemasolevasse põhivõrku tuleb käesoleva seaduse § 71 lõike 1 punktis 1 nimetatud liitumistasu suuruse arvutamise metoodikas arvesse võtta:

1) põhivõrguettevõtja võrgu arengukava järgi planeeritavate võrguinvesteeringute prognoositavat maksumust;

2) põhimõtet, et arenduskohustuse raames teostatavad investeeringud loovad kasu nii tootmisele kui ka tarbimisele ning sellest lähtuvalt määrata fikseeritud tasuarvutusse pool arengukava järgi planeeritavate võrguinvesteeringute prognoositavast maksumusest;

3) prognoositavat uute tootmissuunaliste liitumiste mahtu;

4) vajadust tagada fikseeritud tasu suurim mõistlikult võimalik stabiilsus, et vähendada tootmisvõimsuse arendamisega seotud riske.

(66) Uue tootmisvõimsusega liitumisel või tootmisvõimsuse suurendamise korral olemasolevas põhivõrgus tuleb liitumispunkti loomisega seotud tasu käesoleva seaduse § 71 lõike 1 punktis 1 nimetatud liitumistasu arvutamise metoodikas arvesse võtta:

1) liitumispunkti loomise keskmisi kulusid;

2) vajadust tagada fikseeritud tasu suurim mõistlikult võimalik stabiilsus, et vähendada tootmisvõimsuse arendamise riske.“;

**10)** paragrahvi 72 lõike 9 punkt 4 muudetakse ja sõnastatakse järgmiselt:

„4) liitumistasudest soetatud põhivara, kui see ei ole seotud käesoleva paragrahvi lõike 61 alusel soetatud põhivaraga;“;

**11)** paragrahvi 74 täiendatakse lõikega 7 järgmises sõnastuses:

„(7) Võrguettevõtja kehtestatud liitumistasud, mis põhinevad käesoleva seaduse § 73 lõike 1 alusel kooskõlastatud metoodikale, avalikustatakse võrguettevõtja veebilehel.“;

**12)** paragrahvi 871 lõiked 1–3 tunnistatakse kehtetuks;

**13)** paragrahvi 871 täiendatakse lõikega 11 järgmises sõnastuses:

„(11) Põhivõrguettevõtja ja tegevusloaga võrguettevõtja võib üles öelda tegevusloaga jaotusvõrguettevõtjaga sõlmitud liitumislepingu tootmisvõimsuse ulatuses, milles tootmisseadet käesoleva paragrahvi lõikes 4 nimetatud perioodi jooksul võrku ei ühendatud.“;

**14)** paragrahvi 871 lõige 4 muudetakse ja sõnastatakse järgmiselt:

„(4) Tootmise alustamiseks ettenähtud periood on päikesepaneelide paigaldamisel üks aasta, avameretuuleparkide paigaldamisel kolm aastat ja muude tehnoloogiate puhul kaks aastat alates liitumispunkti valmimise tähtajast või võrguettevõtjapoolsest võrguühenduse ja tootmisseadme kogu tootmissuunalise liitumisvõimsuse kasutamiseks vajalike liitumislepinguliste tööde valmimise lõpptähtajast, sõltuvalt sellest, kumb tähtaeg saabub hiljem.“;

**15)** paragrahvi 871 täiendatakse lõigetega 41–42 järgmises sõnastuses:

„(41) Tootmise alustamiseks ettenähtud periood päikesepaneelide puhul võib olla pikem käesoleva paragrahvi lõikes 4 sätestatud perioodist, kui nende paigaldamine on seotud ehitusprojektiga, mille valmimine on päikesepaneelide paigaldamise eelduseks, ja seda ulatuses, mis on ehitusprojekti valmimistähtaeg liitumistaotluse esitamisel.

(42) Käesoleva paragrahvi lõikes 41 sätestatud tootmise alustamise ajapikendus ei või olla pikem kui kolm aastat.“;

**16)** paragrahvi 871 lõike 5 teine lause tunnistatakse kehtetuks.

**17)** paragrahvi 871 täiendatakse lõigetega 51–52 järgmises sõnastuses:

„(51) Tehnoloogia muutmiseks ei loeta liitumistaotluses nimetatud elektrienergia tootmise tehnoloogiale muu tehnoloogia lisamist, kui sellega ei kaasne liitumislepingus sätestatud tootmissuunalise võimsuse suurendamine.

(52) Liitumistaotluses nimetatud elektrienergia tootmise tehnoloogiat on lubatud muuta aladel ja juhtudel, kus riigikaitseliste piirangute tõttu ei ole lubatud liitumistaotluses näidatud tehnoloogiat rajada. Tehnoloogiat võib muuta, kui sellise tehnoloogia kasutamine ei ole vastuolus sellel alal kehtestatud riigikaitseliste piirangutega.“;

**18)** paragrahvi 871 lõige 6 muudetakse ja sõnastatakse järgmiselt:

„(6) Kui tootmissuunalise liitumislepingu sõlminud turuosaline ei ole käesoleva paragrahvi lõikes 4 nimetatud perioodi möödumisel oma liitumislepingujärgset tootmisvõimsust kasutanud, tasub liituja võrguettevõtjale alates aasta möödumisel nimetatud tähtaja saabumisest mittekasutatava tootmissuunalise võrguühenduse võimsuse ulatuses tasu. Tasu rakendatakse iga järgneva aasta täitumisel, mil turuosaline ei ole kasutanud vähemalt 95 protsendi ulatuses kogu oma liitumislepingujärgset tootmissuunalist võimsust. Tasu suurus on 38 000 eurot ühe megavoltampri kohta aastas.“;

**19)** paragrahvi 871 täiendatakse lõigetega 61–63 järgmises sõnastuses:

„(61) Vähemalt 100 MW netovõimsusega tootmisseadme puhul rakendatakse käesoleva paragrahvi lõikes 6 sätestatud tasu pärast käesoleva seaduse § 871 lõikes 4 nimetatud perioodi möödumist 30 protsendi ulatuses esimesel aastal ning 60 protsendi ulatuses teisel aastal, kui esimesel aastal kasutati liitumislepingujärgset tootmisvõimsust vähemalt 50 protsendi ulatuses.

(62) Võrguettevõtja lükkab käesoleva paragrahvi lõikes 6 sätestatud tasu rakendamist edasi, kui tootmist ei ole alustatud tõendatult tootjast sõltumatutel põhjustel kuni nimetatud põhjuste äralangemiseni. Tootja on kohustatud nimetatud põhjuste äralangemisest viivitamata teavitama võrguettevõtjat.

(63) Käesoleva paragrahvi lõikes 6 sätestatud tasu ei kohaldata tegevusloaga võrguettevõtjate vahel toimuvale tootmissuunalisele liitumisele.“;

**20)** paragrahvi 871 lõige 7 muudetakse ja sõnastatakse järgmiselt:

„(7) Tootmissuunalise võrgulepingu sõlminud turuosaline, kes ei ole viimase kahe aasta jooksul alates käesoleva paragrahvi lõikes 4 nimetatud perioodi möödumisest vähemalt 95 protsendi ulatuses oma võrgulepingujärgset tootmissuunalist võimsust kasutanud, tasub võrguettevõtjale mittekasutatava tootmissuunalise võrguühenduse võimsuse ulatuses tasu käesoleva paragrahvi lõikes 6 nimetatud suuruses. Nimetatud tasu ei rakendu mittekasutatava tootmissuunalise võrguühenduse võimsuse ulatuses, mis on seotud käesoleva seaduse § 422 lõikes 1 nimetatud reservvõimsuse mehhanismis osalemisega, vajalik süsteemihalduriga sõlmitud pikaajalise sagedusreservide lepingu täitmiseks või vajalik süsteemihalduriga sõlmitud tehnilise koostöö ja varustuskindluse tagamise lepingu täitmiseks.“;

**21)** paragrahvi 871 täiendatakse lõikega 71 järgmises sõnastuses:

„(71) Pärast käesoleva paragrahvi lõikes 7 nimetatud esmase kaheaastase perioodi möödumist rakendatakse tasu samas lõikes sätestatud suuruses iga järgneva aasta eest, kui turuosaline ei kasuta vähemalt 95 protsendi ulatuses oma võrgulepingujärgset tootmissuunalist võimsust selle aasta jooksul. Nimetatud tasu ei kohaldata tegevusloaga võrguettevõtjate vahel sõlmitud võrgulepingule.“;

**22)** paragrahvi 871 lõige 9 muudetakse ja sõnastatakse järgmiselt:

„(9) Kui tootmissuunalise liitumis- või võrgulepingu sõlminud isik ei tasu tähtajaks vastavalt käesoleva paragrahvi lõikes 6 või 7 nimetatud tasu, ei ole võrguettevõtja kohustatud tagama turuosalisele liitumis- või võrgulepinguga kokkulepitud võrguühendust tootmissuunalise võimsuse ulatuses, mida turuosaline ei ole kasutanud. Võrguettevõtjal on õigus võrgulepingus ühepoolselt vähendada tootmisvõimsust või võrguleping tootmistingimuste osas üles öelda, kui võrgulepingujärgne tootmisvõimsus on jäetud kasutusele võtmata. Liitumispunktis vajaliku tootmissuunalise võimsuse taastamiseks esitab turuosaline uue liitumistaotluse.“;

**23)** paragrahvi 871 lõikest 10 jäetakse välja number „1“;

**24)** paragrahvi 93 lõike 6 punktist 15 jäetakse välja sõnad „ning vajaduse korral annab soovitusi süsteemihalduri investeerimiskava muutmiseks“;

**25)** paragrahvi 93 lõige 11 muudetakse ja sõnastatakse järgmiselt:

„(11) Kui käesolevas seaduses sätestatud suletud jaotusvõrku, energiakogukonda, tootmise piiramisega seotud kulude hüvitamist, mis ei lähtu käesoleva seaduse § 40 lõike 3 alusel kehtestatud korrast ning aktiivseid võrguteenuse kasutajaid puudutavates võlaõiguslikes küsimustes kokkuleppele ei jõuta, lahendatakse need tsiviilkohtumenetluse seadustikus või tarbijakaitseseaduses sätestatud korras.“;

**26)** paragrahvi 1113 lõige 14 tunnistatakse kehtetuks;

**27)** paragrahvi 1113 lõiget 15 täiendatakse pärast sõna „möödumisest“ sõnadega „iga järgneva aasta eest“;

**28)** paragrahvi 1113 lõiked 16 ja 17 muudetakse ja sõnastatakse järgmiselt:

„(16) Käesoleva seaduse § 871 lõikes 6 nimetatud tasu rakendatakse liitumislepingute suhtes, mille liitumislepingujärgne võrguühendus ja kõik tootmissuunalise liitumise kasutamiseks vajalikud liitumislepingukohased tööd on hiljemalt 2023. aasta 17. märtsi seisuga valminud.

Paragrahvi 871 lõikes 4 nimetatud tähtaega arvestatakse alates 2023. aasta 17. märtsist ning tasu rakendatakse § 871 lõikes 4 nimetatud perioodi möödumisest alates iga järgneva aasta eest.

(17) Käesoleva seaduse § 871 lõigetes 7 ja 71 nimetatud tähtaegasid arvestatakse käesoleva lõike jõustumise seisuga ka nende tootmissuunaliste võrgulepingute suhtes, mis on sõlmitud enne käesoleva lõike jõustumist.“;

**29)** paragrahvi 1113 lõikest 18 jäetakse välja sõna „tuulest“;

**30)** paragrahvi 1113 täiendatakse lõigetega 20 – 22 järgmises sõnastuses:

„(20) Käesoleva lõike jõustumise seisuga kehtivale põhivõrguettevõtjaga sõlmitud liitumislepingule, mille alusel ei ole tasutud liitumistasu kolmandat osamakset, rakendatakse fikseeritud liitumistasu käesoleva seaduse § 72 lõikes 61 sätestatud juhul, kui olemasolev liitumistasu on kõrgem kui fikseeritud liitumistasu. Vähendatav liitumistasu kulu arvestatakse pärast turuosalise liitumistasu vähendamist põhivõrguettevõtja võrguteenuse osutamiseks vajaliku põhivara hulka ja võetakse arvesse käesoleva seaduse § 71 lõike 1 punktides 3–5 nimetatud võrgutasu arvutamisel.

(21) Käesoleva seaduse § 72 lõikeid 63–66 rakendatakse ühe kuu möödudes pärast § 74 lõikes 7 nimetatud hinnakirja avalikustamist võrguettevõtja veebilehel.

(22) Käesoleva seaduse § 74 lõikes 7 nimetatud hinnakiri hakkab kehtima 30. päeval pärast selle avalikustamist võrguettevõtja veebilehel.“.

Lauri Hussar

Riigikogu esimees

Tallinn, 2024

Algatab Vabariigi Valitsus X. Y 2024. a nr XYZ

Vabariigi Valitsuse nimel

(allkirjastatud digitaalselt)